ભારતીય ટીમના પૂર્વ કેપ્ટન મહેન્દ્રસિંહ ધોનીએ તેના ટ્રેડમાર્ક શોટ વિશે જણાવ્યું કે, તે નથી ઈચ્છતો કે, કોઈ યુવા ખેલાડી આ પ્રકારનો શોટ રમે કારણ કે, તેનાથી ઈજાગ્રસ્ત થવાની શક્યતાઓ વધી જાય છે. ધોની પોતાની પહેલી ઈન્ટરનેશનલ એકેડેમી લૉન્ચ કરવા માટે શનિવારે દુબઈ પહોંચ્ચો હતો. આ દરમિયાન તેણે કહ્યું કે, ‘હેલિકૉપ્ટર શૉટ એક એવી બાબત છે જે મેં રોડ પર ટેનિસ બોલથી ક્રિકેટ રમતી વખતે શીખી હતી. આ ખુબ જ મુશ્કેલ છે.’